Diari Oficial de la Generalitat Valenciana


Sumari del DOGV 2916, del 27-01-1997 (1997/829287)

RESOLUCIÓ de 27 de desembre de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme d'Alacant de 26 de novembre de 1996, relatiu a la modificació puntual núm. 10 del Pla General d'Ordenació Urbana de Xàbia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/829287


Data del document
:   27-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 27 de desembre de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme d'Alacant de 26 de novembre de 1996, relatiu a la modificació puntual núm. 10 del Pla General d'Ordenació Urbana de Xàbia.  
La Comissió Territorial d'Urbanisme, en sessió del dia 26 de novembre de 1996, va adoptar l'acord següent:  
"Vist l'expedient de referència i segons els següents:  
Antecedents de fet  
Primer  
L'Ajuntament, en sessió plenària de 30 de juny de 1994, va acordar l'aprovació provisional, després de complir els tràmits d'aprovació inicial, el 27 de gener de 1994, i exposició pública, mitjançant anuncis apareguts en el Butlletí Oficial de la Província, de 2 d'abril de 1994, en el Diari Oficial de la Generalitat Valenciana, de 18 de març de 1994 i en un dels diaris de més difusió provincial el 25 de febrer de 1994, sense que s'hi hagen produït al·legacions.  
Segon  
La documentació està integrada per memòria i estudis complementaris i per plànols d'informació i d'ordenació.  
Tercer  
L' objecte d'aquest expedient és l'eliminació de gran part d'un vial que penetra en la unitat d'actuació CSA-3, amb reducció de la superfície de 803 m2 a 101 m2, i que aquest sòl passa a tenir la consideració de zona edificable. Es justifica la proposta en el fet que els paràmetres d'edificació establerts pel planejament impossibiliten que es puga arribar a l'edificabilitat autoritzada.  
Quart  
La Comissió Territorial d'Urbanisme, en sessió del dia 2 de febrer de 1996, va acordar emetre un informe favorable sobre l'expedient, encara que se'n supedita la remissió al conseller d'Obres Públiques, Urbanisme i Transports a l'efecte de l'aprovació definitiva, fins que no s'aporte, per part de l'ajuntament, la documentació gràfica que reflectisca la modificació en idèntic format que la continguda en el Pla General, als efectes de la seua refosa.  
El dia 8 d'octubre de 1996, l'ajuntament presenta la nova documentació per a completar l'acord de la Comissió Territorial d'Urbanisme, de 2 de febrer de 1996.  
Consideracions tecnicojurídiques  
Primera  
La tramitació s'estima correcta de conformitat amb l'article 114 per remissió de l'article 128.1 del text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i els articles del 125 al 130 del Reglament de Planejament per remissió del 161.1 del mateix text legal.  
Segona  
La documentació s'estima completa de conformitat amb l'article 72.4 del text refós de 1992 i els articles del 37 al 42 del Reglament de Planejament, en funció de l'abast de la proposta presentada. No obstant això, s'haurà de presentar tota la documentació gràfica que reflectisca la modificació en idèntic format que la continguda en el Pla General per a fer-ne possible la refosa.  
Tercera  
Es consideren correctes, en línies generals, les determinacions contingudes en aquest expedient, una vegada que han sigut solucionades les observacions de l'anterior acord de la Comissió Territorial d'Urbanisme, de 2 de febrer de 1996.  
Quarta  
Per Resolució de 14 de febrer de 1996, del conseller d'Obres Públiques, Urbanisme i Transports, publicada en el Diari Oficial de la Generalitat Valenciana, núm. 2.701, de 4 de març de 1996, s'ha concedit una pròrroga perquè els instruments de planejament, que van tenir entrada en aquesta Conselleria d'Obres Públiques, Urbanisme i Transports, abans que haguera transcorregut el primer any de vigència de la Llei Reguladora de l'Activitat Urbanística, es puguen seguir tramitant i aprovant segons les disposicions de la legislació anterior.  
Cinquena  
Amb data 25 d'abril de 1996 entra en vigor el nou Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril. En aquest reglament, si es relacionen els articles 6, 9 i 10, s'atribueix a les comissions territorials d'urbanisme la competència per a aprovar instruments de planejament en municipis de població menors de 50.000 habitants.  
Per tant, i pel que fa a la modificació puntual núm. 10 de Xàbia, correspon a la Comissió Territorial d'Urbanisme l'aprovació definitiva, aprovació que procedeix tenint en compte els antecedents que hi ha a l'expedient.   
Vists els preceptes legals mencionats, la Llei de Règim Jurídic de les Administracions Públiques i del Procediment Administratiu Comú i la resta de les disposicions de pertinent aplicació, la Comissió Territorial d'Urbanisme acorda:  
Aprovar definitivament la modificació puntual núm. 10 del Pla General d'Ordenació Urbana de Xàbia.  
Contra aquest acord, que no posa fi a la via administrativa, es podrà interposar un recurs ordinari davant de l'Honorable Sr. Conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i el 14.2 del Reglament dels Òrgans Urbanístics de la Generalitat Valenciana".  
Alacant, 27 de desembre de 1996.- El president de la Comissió Territorial d'Urbanisme: Fernando Modrego Caballero.